Diari Oficial de la Generalitat Valenciana


Sumari del DOGV 8031, del 03-05-2017 (2017/3659)

RESOLUCIÓ de 25 d'abril de 2017, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2017 les ajudes del Programa d'ajudes al lloguer d'habitatge.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8031

Data del DOGV
:   03-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3659


Data del document
:   25-04-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 25 d'abril de 2017, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2017 les ajudes del Programa d'ajudes al lloguer d'habitatge. [2017/3659]  
Mitjançant l'Ordre 5/2017, d'11 d'abril, de la Conselleria d'Habitatge, Obres Públiques i Vertebració del Territori, s'aproven les bases reguladores del Programa d'ajudes al lloguer d'habitatge (DOGV 8024, 21.04.2017).  
En virtut d'això anterior, i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar per a l'exercici 2017 les ajudes regulades en l'Ordre 5/2017, de 21 d'abril, de la Conselleria d'Habitatge, Obres Públiques i Vertebració del Territori, per la qual s'estableixen les bases reguladores del Programa d'ajudes al lloguer d'habitatge.  
  
Segon. Condicions de concessió de les ajudes  
1. El procediment de concessió d'aquestes subvencions serà el de concurrència competitiva.  
2. Podran ser persones beneficiàries de les ajudes les persones físiques majors d'edat que reunisquen tots i cada un dels requisits següents:  
  
a) Ser titular d'un contracte d'arrendament d'habitatge, formalitzat en els termes de la Llei 29/1994, de 24 de novembre, d'arrendaments urbans, en qualitat de persona arrendatària, amb duració mínima d'un any, amb menció expressa de la referència cadastral de l'habitatge i el pagament del lloguer del qual es realitze a través d'una entitat financera.  
  
b) Que l'habitatge arrendat constituïsca la residència habitual i permanent de la persona arrendatària.  
c) Que els ingressos de les persones que tinguen el seu domicili habitual i permanent en l'habitatge arrendat, d'ara en avant ingressos de la unitat de convivència, consten o no com a titulars del contracte d'arrendament, siguen, en conjunt, inferiors al límit màxim d'ingressos que dóna accés a l'ajuda.  
d) Que l'habitatge objecte del contracte d'arrendament ho siga per una renda igual o inferior als límits establits, segons la localitat d'emplaçament de l'habitatge.  
3. No podrà concedir-se l'ajuda quan la persona sol·licitant o alguna de les que tinguen la seua residència habitual i permanent en l'habitatge objecte del contracte d'arrendament estiga en alguna de les situacions que a continuació s'indiquen:  
a) Ser persona titular del ple domini o usufructuària d'algun habitatge a Espanya. S'exceptuaran d'aquest requisit les persones que siguen titulars d'un habitatge i n'acrediten la no-disponibilitat per causa de separació o divorci, o no puguen habitar-lo per qualsevol altra causa aliena a la seua voluntat.  
b) Que la persona arrendatària o qualsevol de les que tinguen el seu domicili habitual i permanent en l'habitatge, tinga parentiu en primer o segon grau de consanguinitat o d'afinitat amb la persona arrendadora de l'habitatge.  
c) Que la persona arrendatària o qualsevol de les que tinguen el seu domicili habitual i permanent en l'habitatge siga sòcia o partícip de la persona física o jurídica que actue com a persona arrendadora.  
d) No estar al corrent de pagament de les obligacions fiscals, tributàries i amb la Seguretat Social, o incomplir qualsevol altra condició de les assenyalades en la Llei 38/2003, de 17 de novembre, general de subvencions.  
  
Tercer. Finançament de les ajudes  
El finançament de les ajudes regulades en aquesta ordre es farà a càrrec de l'aplicació pressupostària 67.08.97.838.20.0, de la línia S7845000, «Pla estatal de foment del lloguer, rehabilitació i renovació urbanes 2013-2016. Ajudes al lloguer», dels pressupostos de la Generalitat 2017, amb l'aportació no condicionada de la dita línia.  
L'import global màxim de les ajudes a concedir en l'exercici 2017 serà de 8.587.850,00 euros, que s'imputaran a càrrec de l'aportació de la Generalitat no condicionada de la línia S7845000.  
Atés que està en tramitació una addenda al conveni de col·laboració entre el Ministeri de Foment i la Comunitat Valenciana per a l'execució del Pla estatal de foment del lloguer d'habitatges, la rehabilitació edificatòria i la regeneració i renovació urbana, 2013-2016, prorrogat per mitjà del Reial decret 637/2016, de 9 de desembre, i en el cas que finalment aquesta se subscriga, la dotació econòmica referida d'aquesta convocatòria s'haurà d'entendre cofinançada pel Ministeri de Foment i la Generalitat Valenciana en els termes que s'arrepleguen en l'addenda esmentada.  
  
Quart. Termini i forma de presentació de sol·licituds  
1. La presentació de sol·licituds es realitzarà d'acord amb el que estableix la Llei 39/2015, d'1 d'octubre, del procediment administratiu comú de les administració públiques.  
2. El procediment de tramitació serà telemàtic, i es realitzarà segons s'estableix en l'Ordre 5/2017, de 21 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge, sense perjudici del que disposa la legislació reguladora del procediment administratiu comú de les administracions públiques.  
3. El termini per a la presentació de la sol·licitud d'ajuda serà d'un mes, a comptar des de l'endemà de la publicació d'aquesta resolució de convocatòria en el Diari Oficial de la Generalitat Valenciana. L'incompliment del termini de sol·licitud determinarà automàticament l'exclusió de la convocatòria.  
4. Els diversos tràmits que hagen de formalitzar-se en el procediment es publicaran en la web oficial de la Conselleria d'Habitatge, Obres Públiques i Vertebració del Territori, publicació que serà comunicada a les persones interessades per mitjà d'SMS.  
  
Cinqué. Documentació que acompanyarà la sol·licitud  
1. La sol·licitud de la subvenció, degudament firmada per la part sol·licitant, anirà acompanyada:  
a) Document nacional d'identitat de la persona sol·licitant i la resta de membres de la unitat de convivència majors de setze anys, i en cas de persones estrangeres, el número d'identificació d'estranger, permís de treball i residència en vigor. No s'exigirà el permís de residència als que estiguen exclosos d'aquesta obligació d'acord amb el que estableix la legislació estatal.  
b) Volant únic d'empadronament que acredite, en la data de la sol·licitud, les persones que tenen el seu domicili habitual en l'habitatge objecte del contracte, a l'efecte de determinar la unitat de convivència. El document haurà de ser únic per habitatge, incloent-hi totes les persones que hi figuren empadronades.  
c) Contracte d'arrendament de l'habitatge, amb menció expressa de l'import del lloguer, de la referència cadastral individualitzada de l'habitatge, de la duració mínima d'un any i del compte bancari del pagament del lloguer, formalitzat en els termes de la Llei 29/1994, de 24 de novembre, d'arrendaments urbans, firmat per la part arrendadora i arrendatària en totes les pàgines. En cas que hi haja més d'un contracte consecutiu en el període subvencionable, s'aportaran tots.  
  
d) Rebut bancari de l'últim pagament del lloguer efectuat.  
e) Imprés de domiciliació bancària degudament omplit, que designe el compte en què es farà l'ingrés de les ajudes.  
f) Declaracions responsables i autoritzacions subscrites per cada un dels membres de la unitat de convivència major de 16 anys, en model normalitzat.  
Les dades de caràcter personal, econòmic, tributari o patrimonial de cada un dels membres de la unitat de convivència majors de 16 anys seran comprovades per l'Administració en el marc de col·laboració establit amb les distintes administracions i entitats. Per a això, caldrà que tots els majors de 16 anys aporten autorització perquè la Direcció General d'Habitatge, Rehabilitació i Regeneració Urbana puga sol·licitar la informació de caràcter tributari, econòmic o patrimonial que fóra legalment pertinent, en el marc de la col·laboració establida amb l'Agència Estatal d'Administració Tributària, els centres de gestió cadastral i cooperació tributària, el Col·legi de Notaris i Registradors o amb altres administracions públiques. D'acord amb el que estableix la Llei orgànica 15/1999, de 13 de desembre, de protecció de dades de caràcter personal, la utilització de les dites dades no podrà servir per a un fi diferent del procés de selecció de les persones adjudicatàries d'ajudes.  
Així mateix, la declaració responsable contindrà els punts següents:  
  
- No ser persona titular del ple domini o usufructuària d'algun habitatge a Espanya per qualsevol títol legal. Els que siguen titulars d'un habitatge i no en disposen per causa de separació o divorci, o no puguen habitar-lo per qualsevol altra causa aliena a la seua voluntat, hauran d'acreditar-ho documentalment.  
- No tindre parentiu en primer o segon grau de consanguinitat o d'afinitat amb la persona arrendadora de l'habitatge.  
- No ser persona sòcia o partícip de la persona física o jurídica que actue com a part arrendadora.  
- Compliment dels requisits establits per la Llei 38/2003, de 17 de novembre, general de subvencions, per a poder ser beneficiari d'una subvenció.  
2. En el cas d'inclusió en algun dels grups d'especial atenció, s'assenyalarà la dita circumstància en l'imprés de sol·licitud, i l'Administració comprovarà d'ofici els aspectes mencionats. Quan no es tinga accés per via telemàtica a la informació necessària, per a justificar la inclusió en algun dels grups d'especial atenció, s'haurà de presentar la documentació següent:  
a) Sol·licituds presentades per persones afectades per un procés de desnonament, execució hipotecària o dació en pagament: la documentació bancària o judicial que així ho acredite.  
b) Sol·licituds presentades per persones menors de 30 anys; tenen aquesta consideració les persones nascudes l'any 1986 i posteriors: l'edat quedarà acreditada amb el document nacional d'identitat de la persona sol·licitant, en cas de persones estrangeres amb el permís de residència en vigor.  
c) Sol·licituds presentades per persones que tenen la condició de família monoparental: còpia del títol col·lectiu o carnet individual o títol de família nombrosa expedit segons el que estableix el Decret 179/2013, de 22 de novembre, del Consell, pel qual es regula el reconeixement de la condició de família monoparental a la Comunitat Valenciana.  
  
d) Sol·licituds presentades per unitats de convivència que constituïsquen família nombrosa: còpia del títol de família nombrosa.  
e) Sol·licituds presentades per dones víctimes de violència de gènere: documentació que acredite fefaentment la dita circumstància.  
  
f) Sol·licituds presentades per víctimes del terrorisme: documentació que acredite fefaentment la dita circumstància.  
g) Sol·licituds presentades per persones amb diversitat funcional amb un grau de discapacitat igual o superior al 33 per 100: certificat de l'Institut Nacional de la Seguretat Social acreditatiu d'aquest punt, o una altra documentació acreditativa de la dita circumstància.  
h) Sol·licitades per jóvens extutelats: documentació que acredite fefaentment aquesta condició.  
i) Les sol·licituds presentades per persones inscrites en el Registre de Demandants d'Habitatge seran comprovades d'ofici per la conselleria competent en matèria d'habitatge.  
j) Sol·licituds presentades per persones beneficiàries de la Renda Ciutadana Garantida: còpia de la resolució de concessió de l'ajuda emesa per la conselleria competent.  
3. Per a l'ajuda addicional a càrrec de la Generalitat Valenciana per a situacions d'especial vulnerabilitat, l'òrgan instructor determinarà aquesta circumstància per mitjà de la documentació que conste en l'expedient, i comunicarà la relació de les possibles persones beneficiàries de l'ajuda complementària als serveis socials municipals de la localitat on s'emplace l'habitatge, perquè aquests informen respecte d'això.  
A aquest efecte, els Serveis Socials municipals disposaran d'un termini de deu dies per a emetre el corresponent informe en model normalitzat; transcorregut el dit termini sense haver rebut contestació expressa, s'entendrà que els Serveis Socials municipals hi han emés un informe en sentit negatiu.  
  
Sisé. Criteris de valoració de les sol·licituds  
Les sol·licituds presentades es baremaran d'acord amb el que disposen les bases setena i huitena de l'Ordre 5/2017, de 21 d'abril, de la Conselleria d'Habitatge, Obres Públiques i Vertebració del Territori, per la qual s'estableixen les bases reguladores del Programa d'ajudes al lloguer d'habitatge.  
  
Seté. Termini de resolució i notificació  
1. El termini màxim per a resoldre i publicar la resolució de les subvencions serà de sis mesos comptats a partir de la publicació d'aquesta resolució de convocatòria. Transcorregut aquest termini sense que s'hi haja dictat i publicat una resolució expressa, les persones sol·licitants podran entendre desestimada la seua sol·licitud.  
2. La resolució per la qual es concedisquen o es deneguen les ajudes es notificarà per mitjà de la publicació en el Diari Oficial de la Generalitat Valenciana.  
La publicació esmentada substituirà la notificació individual de la resolució, d'acord amb el que preveu la legislació del procediment administratiu comú de les administracions públiques.  
  
Huité. Recursos  
Contra la resolució de subvencions que es dicte d'acord amb la present convocatòria, que posarà fi a la via administrativa, es podrà interposar un recurs potestatiu de reposició en el termini d'un mes comptat des de l'endemà de la seua publicació, d'acord amb el que disposa la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu, en el termini de dos mesos comptats des de l'endemà de la publicació, de conformitat amb el que estableix la Llei 29/1998, de 13 de juliol, reguladora de la jurisdicció contenciosa administrativa.  
  
  
Nové. Entrada en vigor  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Contra aquesta resolució de convocatòria d'ajudes, que posa fi a la via administrativa, es podrà interposar un recurs potestatiu de reposició, en el termini d'un mes comptat des de l'endemà de la publicació, d'acord amb el que disposa la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu, en el termini de dos mesos a comptats des de l'endemà de la publicació, de conformitat amb el que estableix la Llei 29/1998, de 13 de juliol, reguladora de la jurisdicció contenciosa administrativa.  
  
València, 25 d'abril de 2017. La consellera d'Habitatge, Obres Públiques i Vertebració del Territori: María José Salvador Rubert.